<https://www.uvzsr.sk/index.php?option=com_content&view=article&id=4975:nova-vyhlaka-knobmedzeniam-prevadzok-obchodu-a-sluieb&catid=56:tlaove-spravy&Itemid=62>

|  |  |  |
| --- | --- | --- |
| Nová vyhláška k obmedzeniam prevádzok obchodu a služieb | [Tlačiť](https://www.uvzsr.sk/index.php?view=article&catid=56:tlaove-spravy&id=4975:nova-vyhlaka-knobmedzeniam-prevadzok-obchodu-a-sluieb&tmpl=component&print=1&layout=default&page=&option=com_content&Itemid=62) | [E-mail](https://www.uvzsr.sk/index.php?option=com_mailto&tmpl=component&link=979606ac59d0ab4e6532072bf0eb641f3e328fc0) |

|  |
| --- |
| [Tlačové správy](https://www.uvzsr.sk/index.php?option=com_content&view=category&id=56:tlaove-spravy&layout=blog&Itemid=62) |
| **Piatok, 07. január 2022 14:06** |
| [**Link na vyhlášku tu:**](https://www.uvzsr.sk/docs/info/ut/1_vyhlaska.pdf)  **Účinnosť:**   10. 1. 2022 (zrušenie obmedzenia otváracích hodín)                      7. 1. 2022 (ostatné ustanovenia)  **Od piatka 7. januára** budú môcť zákazníci prevádzok verejného stravovania konzumovať jedlá a nápoje aj vo foodcourtoch obchodných domov.  V priestoroch prevádzok verejného stravovania v obchodných domoch budú platiť rovnaké podmienky ako pre ostatné reštaurácie, teda:   * konzumácia na mieste povolená **len v režime OP** * maximálna obsadenosť 50 % kapacity zariadenia * konzumáciu pokrmov alebo nápojov umožniť výlučne posediačky, s cieľom zabezpečiť kontrolovaný rozostup osôb, * obsadenie jedného stolu najviac 4 osoby alebo osoby z jednej domácnosti, * zabezpečiť odstup 2 metre medzi stolmi   V iných priestoroch obchodných domov je konzumácia stále zakázaná.  **V režime základ** môžu prevádzky verejného stravovania naďalej fungovať prostredníctvom výdaja jedál a nápojov zabalených na odber so sebou, a to aj zároveň s režimom OP pre konzumáciu na mieste. Osoby v režime základ si teda môžu jedlo v prevádzke vyzdvihnúť, ale nesmú ho konzumovať v interiérových a ani exteriérových priestoroch reštaurácie.  **Do pondelka 10. 1. 2022** je konzumácia na mieste vzhľadom na stále platný zákaz vychádzania povolená len do 20:00. Reštaurácie môžu fungovať aj po 20:00, keďže prihliadame na to, že reštaurácia môže mať donáškovú službu, môže tiež vydávať jedlá zabalené na odber so sebou.  Režim OP sa týka všetkých priestorov prevádzky, teda aj terás a podobných vonkajších priestorov. Konzumovať na mieste môžu len osoby v režime OP a prevádzkovatelia musia dodržať aj ostatné podmienky stanovené vo vyhláške.  Zároveň sa spresňuje, že pre ambulantný predaj jedál a nápojov (napríklad food trucky, vozíky s kávou) platia podmienky ako pre stánky s trvalým stanovišťom:   * Otvorené v režime základ * Predaj len zabalených jedál alebo nápojov pre odber so sebou * Stolíky, pulty či obdobné miesta pre stolovanie a konzumáciu nie sú povolené   **Od pondelka 10. januára** sa ruší obmedzenie otváracích a prevádzkových hodín pre všetky prevádzky obchodu a služieb, ktoré bolo stanovené od 5:00 do 20:00. |